**Verket 5** var en arbeiderbolig i Moss oppført mellom 1801 og 1834, og er det største bolighuset i gaten. Verket 5 har en nær beliggenhet til Konvensjonsgården og det som tidligere var Moss Jernverk og som var i drift fra 1704 til 1870.

Boligene på Verket er blant de eldste og best bevarte arbeiderboligene i Østfold-området. Arbeiderne som jobbet på jernverket bodde gratis i boligene, der de levde sammen i et lite samfunn. Gaten hadde helt like matrikkelnummer i begynnelsen, hvor alle husene het Verket 1. Etter hvert endret alle husene i gata matrikkelnummer, da ble denne boligen Verket 5. 

Verket i eldre tider (1800-tallet).
De som levde i arbeiderboligene på Verket, levde i fattigdom. Beboerne på verket var så fattige at de sjeldent kunne betale grunnleie. Dette resulterte i at de kunne bo der gratis, så lenge de arbeidet på jernverket og fulgte jernverkets eiendomsgrenser.

I dag er arbeiderboligene vernet etter PBL og eies av Höegh Eiendom. Boligene har blitt renovert for over 70 millioner kroner og blir fremdeles brukt som boliger og student hybler.

  

**Stallen**

Verket 5, eller Lagården (Ladegården) som den også ble kalt består av tre enheter. Selve bolighuset, et vaskeri bak og en stallbygning ved siden av. Man tror at denne gården fikk navnet Lagården (Ladegården) fordi det ble oppbevart høy her til hestene på jernverket. Tidligere var det plass til 12 hester, men stallene ble senere ombygd til garasjer. 

I den ene enden var det fjøs for griser som beboerne på Verket eide. Griseforet var restemat som beboerne leverte til fjøset. To ganger i året ble grisene slaktet, og kjøttet fordelt mellom beboere.

**Vaskeriet**

Bak Ladegården var det et fellesvaskeri for beboerne på Verket. Tidligere var det et bryggerhus for øl og bakeri for brød og andre bakervarer til hele Verket. Grisene som blir slaktet ble også tilbredt i bakeriets ovn.

Byggestil
---------

Huset ble bygget under barokken, men er svært enkel i utførelse og detaljer. En merkverdighet er at det er brukt et biprodukt fra jernverket, støpte slaggstein, som byggemateriale for et par av husene. Huset har to etasjer og er den største arbeiderboligen. Husene var i tillegg kalde og trekkfulle fordi det ikke var isolasjon som vi har den dag i dag. Verket 5 er vernet etter PBL og har kulturminnet ID 232590. Før 1922, var det 12 leiligheter, alle med ett bad og ett rom.

Beboere
-------

| Fødselsår | Beboer(e) | Rolle |
| --- | --- | --- |
| 1866 | Tora Hasen | Husmor |
| 1870
1858 | Anette Lovise Augustdtr
Johan Martin Andersen (ektefelle) | Husmor og arbeider |
| 1883 | Raghild Louise Jensen | Husmor |

Næringsvirksomhet på verket
---------------------------

Moss jernverk var ikke den eneste næringsvirksomheten på verket. Det fantes flere næringsbedrifter, inkludert den lokale butikken på jernverket som ble kalt sjøboden.  Butikken hadde i tillegg to leiligheter og heter i dag verket 1. 

Da Ancer og Werns tok over jernverket, skjedde det store forandringer på verket. I 1750 det ble innført lønn til pensjonister og enker. Arbeiderne på jernverket kunne også kjøpe diverse varer i de lokale butikkene og bli trukket i lønn. Dette gjaldt også selv om du ikke hadde penger. Disse forandringene gjorde at næringsvirksomheten blomstret og at du ble bundet til jernverket.

Referanser
----------

1. ↑  «kulturminnesøk». Besøkt 16.09.2021.
2. ↑  «Verket». *www.mosshistorielag.no*. Besøkt 16. september 2021.
3. ↑  «Verket». Besøkt 16.09.2021.
4. ↑  «Verket». Besøkt 16.09.2021.
5. ↑  «Kart-kulturminnesøk». Besøkt 16.09.2021.
6. ↑  «Arbeiderboligene på verket». Besøkt 16.09.2021.
7. ↑  «Faktaark for kulturminnelokalitet» (PDF). Besøkt 16.09.2021.
8. ↑  «Kart-Kulturminnesøk». Besøkt 16.09.2021.
9. ↑  «Faktaark for kulturminnelokalitet» (PDF). Besøkt 16.09.2021.
10. ↑  «Moss jernverk historie». Besøkt 21.09.2021.
11. ↑  «Kart-kulturminnesøk». Besøkt 21.09.2021.
12. ↑  «Moss jernverk historie». Besøkt 21.09.2021.

|  |  |
| --- | --- |
| Oppslagsverk/autoritetsdata | Riksantikvaren kulturminne
 |